laion/Wikipedia-Exotic huggingface dataset:
აგვისტოს 5 დღე

აგვისტოს 5 დღე (ინგლ. 5 Days of August) — 2011 წლის ამერიკული მხატვრული ფილმი, რომელიც ასახავს 2008 წლის რუსეთ-საქართველოს ომს, ე. წ. „აგვისტოს ომს“. ფილმის რეჟისორი და თანაპროდიუსერია ფინური წარმოშობის ამერიკელი რეჟისორი ლაური მაურიც ჰარიოლა, რომელიც უფრო ცნობილია როგორც რენი ჰარლინი. გადაღებები დაიწყო 2009 წლის ოქტომბერში წალკაში საქართველოს მთავრობასთან თანამშრომლობით. შესაბამისმა სამხედრო სტრუქტურებმა უზრუნველჰყვეს გადაღების პროცესი სათანადო სამხედრო ამუნიციით, ეკიპირებით და ტექნიკით. საქართველოს პრეზიდენტმა მიხეილ სააკაშვილმა გადამღებ ჯგუფს ნება მისცა, გამოეყენებინათ მისი სამუშაო ოფისი − პრეზიდენტის სასახლე გადაღებებისთვის. გადაღებები მიმდინარეობდა აგრეთვე გორში, ვაზიანსა და თბილისში. ფილმში მონაწილეობენ: ენდი გარსია (პრეზიდენტი მიხეილ სააკაშვილი), რუპერტ ფრენდი (ამერიკელი ჟურნალისტი თომას ანდრესი), იონათან შეხი (ოფიცერი რევაზ ავალიანი), ველ კილმერი (საქართველოში მომუშავე ნიდერლანდელი ჟურნალისტი) და სხვა მსახიობები. დასრულებული ნამუშევრის პრემიერა გაიმართა ვალენსიის კინოფესტივალზე, 2011 წლის აპრილში. 2011 წლის 5 ივნისს საქართველოს კინოთეატრებში ფილმის პრემიერა გაიმართა. ლონდონური პრემიერა გაიმართა 7 ივნისს. ოფიციალური საიტი „აგვისტოს 5 დღე“ — კინოფილმების ინტერნეტ-მონაცემთა ბაზა (ინგლისური) „აგვისტოს 5 დღე“ — Box Office Mojo-ზე „აგვისტოს 5 დღე“ — კინოფილმების ინტერნეტ-მონაცემთა ბაზა (ინგლისური) „აგვისტოს 5 დღე“ — Metacritic-ზე „აგვისტოს 5 დღე“ — Rotten Tomatoes ↑ Mojo ↑ Luke Savage. Renny Harlin interview: 5 Days Of War, The Long Kiss Goodnight, and directing low-budget war films. ციტირების თარიღი: 2011-06-17. ↑ 5 DAYS OF WAR. Box Office Mojo. ციტირების თარიღი: 25 December 2012.
აშშ-ის საპრეზიდენტო არჩევნები (1820)

1820 წლის აშშ-ის საპრეზიდენტო არჩევნები იყო მესამე და ბოლო არჩევნები აშშ-ის ისტორიაში, რომელშიც კანდიდატი პრაქტიკულად კონკურენტის გარეშე მონაწილეობდა. (წინა ორი 1789 და 1792 წლების არჩევნები იყო, რომლებშიც ჯორჯ ვაშინგტონი სერიოზული ოპოზიციის გარეშე მონაწილეობდა.) პრეზიდენტი ჯეიმზ მონრო და ვიცე-პრეზიდენტი დანიელ ტომპკინსი სერიოზული საარჩევნო კამპანიის გარეშე აირჩიეს.
ვენერა

ვენერა (სიმბოლო: ♀; ძვ. ქართული სახელწოდება: ასპიროზი, მთიები, ხარიპარია, ცისკრის ვარსკვლავი) — მეორე პლანეტაა მზიდან და მას ხშირად დედამიწის დობილს უწოდებენ, ვინაიდან ორივე ციური სხეული ერთმანეთს საკმაოდ ემსგავსება სიდიდითა და შემადგენლობით. პლანეტას რომაელი სიყვარულის ქალღმერთის ვენერას სახელი ჰქვია. ვენერას ზედსართავი სახელი „ვენერიულია“, თუმცა მისი ამგვარი ფორმით გამოყენებისგან თავს იკავებენ, ამ სიტყვის თანამედროვე ტერმინოლოგიაში სქესობრივი გზით გადამდებ დაავადებებთან ასოციაციის გამო. ამის ნაცვლად ზოგიერთი ასტრონომი იყენებს ზედსართავს „სითერიული“, რომელიც მომდინარეობს „სითერეა“-დან, ძველ ბერძნულ მითოლოგიაში აფროდიტეს ალტერნატიული სახელი. ჩინურ, კორეულ, იაპონურ და ვიეტნამურ კულტურებში პლანეტას მოიხსენიებენ ლითონის ვარსკვლავად (金星), ხუთ ელემენტზე დაყრდნობით. ვენერა დედამიწას ყველა სხვა პლანეტაზე მეტად უახლოვდება ხოლმე. ეძახიან „მწუხრის ვარსკვლავსაც“ და „ცისკრის ვარსკვლავსაც“, რადგან მისი დანახვა ხან დაისის შემდეგ შეიძლება, ხან განთიადის წინ. იგი იმდენად ნათელი და კაშკაშაა, ხშირად ამოუცნობი მფრინავი ობიექტი (ამო, „მფრინავი თეფში“) ჰგონიათ. ვენერას თეთრი ღრუბლების სქელი ფენა ფარავს. ზედაპირზე ტემპერატურა 470 ºC-ს აღწევს. მასზე ნაკლებადაა კოსმოსური სხეულის ნაკვალევი - კრატერები, რადგან კოსმოსური სხეულები უმეტესწილად ვენერას ატმოსფეროში შეჭრისთანავე იწვის მისი დიდი სიმკვრივის გამო. ზედაპირი დაფარულია „ბებერი“ ვულკანებითა და ლავით. ვენერას წელიწადი დედამიწის 7,5 თვის ტოლია. იგი თავისი ღერძის გარშემო პლანეტების უმეტესობასთან შედარებით პირუკუ ტრიალებს. მეცნიერები ამ მოვლენის მიზეზს დამაჯერებლად ვერ ხსნიან. ვენერას ღერძული ბრუნვა რეკორდულად ნელია - მისი პერიოდი დედამიწის 243 დღე-ღამეს უდრის. მზის ირგვლივ ორბიტაზე 35 020 მ/წმ სიჩქარით მოძრაობს. მისი დიამეტრი 12 104 კმ-ია. მზის ირგვლივ ერთ ბრუნს ასრულებს 7 თვესა და 12 დღეში. აფელიუმში მზიდან 108 942 109 კმ-ით (0.728 231 28 ა.ე.) არის დაშორებული, პერიფელიუმში 107 476 259 კმ-ია (0.718 432 70), საშუალო მანძილი არის 108 208 930 კმ (0.723 332). ვენერას ორბიტა თითქმის წრეა, ექსცენტრისიტეტი 0.0068 უდრის. მეცნიერები ვენერას დღესაც დიდი გულისყურით სწავლობენ. მის ზედაპირს სხვადასხვა დროს რამდენიმე კოსმოსური ავტომატური სადგური მიუახლოვდა. მათ დედამიწაზე პლანეტის შესახებ ინფორმაციები გადმოსცეს. პლანეტის სიმხურვალის გამო ეს სადგური მალე დაიწვა. ვენერას ატმოსფეროს ტემპერატურა 462 °C (735 °K). წნევა 93 ატმოსფერო (9,3 მპა). ატმოსფერო ძირითადად გოგირდმჟავის ორთქლისაგან შედგება. მის ზედაპირზე განუწყვეტლივ ქრის ქარი, რომლის სიჩქარე მერყეობს 270-დან 350 კილომეტრამდე საათში. ↑ „აუჩქარებელი ვენერა“. Lenta.ru. 17.02.2012. შეამოწმეთ თარიღის პარამეტრი |date=-ში (დახმარება) ↑ Williams, David R.. (April 15, 2005) Venus Fact Sheet. NASA. დაარქივებულია ორიგინალიდან — 2011-08-21. ციტირების თარიღი: 2007-10-12. ↑ Venus: Facts & Figures. NASA. დაარქივებულია ორიგინალიდან — 2011-08-21. ციტირების თარიღი: 2007-04-12. ↑ Space Topics: Compare the Planets: Mercury, Venus, Earth, The Moon, and Mars. Planetary Society. დაარქივებულია ორიგინალიდან — 2011-08-21. ციტირების თარიღი: 2007-04-12. ↑ ვეფხისტყაოსანის ვარსკვლავთმეტყველება / ვ. ნოზაძე. — სანტიაგო დე ჩილე: ავთანდილ მერაბაშვილი, 1957. — 262 გვ.
საქართველოს საავტომობილო მაგისტრალი ს10

საქართველოს საავტომობილო მაგისტრალი - [ს 10] - საქართველოს ერთ–ერთი საერთაშორისო ავტომაგისტრალი, რომელიც იწყება გორში და მიემართება ჩრდილოეთით. ცხინვალის, ჯავის და როკის გვირაბის გავლის შემდეგ გადადის რუსეთში. პოლიტიკური მიზეზების გამო ეს ავტომაგისტრალი სოფელ ერგნეთთან დაკეტილია და სატრანზიტოდ არ გამოიყენება.
ლიმის რეგიონი

ლიმა — რეგიონი პერუში. მისი ფართობია 32 129,31 კმ². მოსახლეობა - 780 881 (2004 წლის მონაცემებით). რეგიონის დედაქალაქია უაჩო. ლიმას აღმოსავლეთიდან ესაზღვრება წყნარი ოკეანე და პერუს შემდეგი რეგიონები: ჩრდილოეთიდან - ანკაში, უანუკო, სამხრეთიდან - იკა და უანაკაველიკა, აღმოსავლეთით - ხუნინი და პასკო, ხოლო დასავლეთით - კალიაო და ლიმის პროვინცია. რეგიონის ერთ-ერთი ყველაზე მნიშვნელოვანი მდინარეა ჩილონი. North Lima Region - ლიმის რეგიონი: სოციალური, კულტურული და ტურისტული ინფორმაცია Lima Travel Guide დაარქივებული 2010-07-04 საიტზე Wayback Machine. - ზოგადი ფაქტები და სამოგზაურო ინფორმაცია ლიმის შესახებ Gobierno Regional Lima - ლიმის რეგიონის მთავრობის ოფიციალური საიტი
კაცუმი ვატანაბე

კაცუმი ვატანაბე (დ. 14 ოქტომბერი, 1953, ტოკიო, იაპონია) — იაპონელი გიტარისტი, ბენდლიდერი, ჯაზფიუჟენის წარმომადგენელი. Kazumi Watanabe has released over 30 studio, live and compilation albums, and several DVDs. Infinite (1971) Monday Blues Endless Way (1974) Milky Shade (1976) Olive's Step (1977) Mermaid Boulevard (1978) Lonesome Cat (1978) Denon Records Tokyo Joe (1978) Village in Bubbles Kylyn (1979) Kylyn Live (1979) To Chi Ka (1980) Talk You All Tight (1981) Dogatana (1981) Ganesia Mobo, Vol. 1 (1982) Mobo, Vol. 2 (1983) Mobo Club (1983) Mobo Splash (1985) The Spice of Life (1987) The Spice of Life 2 (1988) Kilowatt (1989) Romanesque (1990) Pandora (1991) O.X.O Resonance Vox Jigo-Jtoku Oyatsu (1994) Oyatsu 2 (1995) Espirit (1996) Dandyism (1998) Dear Tokyo (2001) One for All (1999) Beyond the Infinite (Kazumi Watanabe album) (2001) Guitar Renaissance (2003) Mo' Bop (2003) Mo' Bop II (2004) Guitar Renaissance 2 (2005) Guitar Renaissance 3 (2006) Mo' Bop III (2006) Kazumi's Music File 84-94 Better Days of Kazumi Watanabe Forbidden Plays (1998) Australia Land of Dreams (1999) The Spice of Life in Concert (2004) Mo' Bop (2005) ოფიციალური საიტი
კრისტიან ძაკარდო

კრისტიან ძაკარდო (იტალ. Cristian Zaccardo დ. 21 დეკემბერი, 1981) — იტალიელი ფეხბურთელი, მცველი, 2006 წელს იტალიის ნაკრების შემადგენლობაში გახდა მსოფლიო ჩემპიონი. ნაკრების შემადგენლობაში სულ ჩატარებული აქვს 17 მატჩი, გაიტანა 1 გოლი. 2000-2001 – სპეცია 2001-2004 – ბოლონია 2004-2008 – პალერმო 2008-2009 – ვოლფსბურგი 2009 დან – პარმა
ანასტასია კუზმინა

ანასტასია კუზმინა (სლოვაკ. Anastasia Kuzminová, რუს. Анастасия Владимировна Кузьмина დ. 7 ოქტომბერი, 1984, ტიუმენი, რუსეთის სფსრ) - რუსული წარმოშობის სლოვაკი ბიატლონისტი. 2010 წლის ოლიმპიური ჩემპიონი სპრინტში და არაერთი ჩემპიონატისა და კონტინენტის პირველობის გამარჯვებული ახალგაზრდებს შორის. 2009 წლის მსოფლიო ჩემპიონატის ვერცხლის პრიზიორი მას-სტარტში, იმავე წლის ევროპის ჩემპიონატის ორგზის გამარჯვებული. Olympedia
თლია (მრავალმნიშვნელოვანი)

საკუთარი სახელი თლია შეიძლება აღნიშნავდეს შემდეგს: თლია — სოფელი ჯავის მუნიციპალიტეტში (ვანელის ტერიტორიული ორგანო) თლია — სოფელი ჯავის მუნიციპალიტეტში (ყემულთის ტერიტორიული ორგანო)
ლორეტოს რეგიონი

ლორეტო — რეგიონი პერუში. ლორეტო ყველაზე დიდია ფართობით პერუს რეგიონებს შორის, მისი ფართობია 368,851.95 კმ². მოსახლეობა - 884,144 (2004 წლის მონაცემებით). რეგიონის დედაქალაქია იკიტოსი. ლორეტო იყოფა 7 პროვინციად და 51 მხარედ. ლორეტოს ესაზღვრება შემდეგი ქვეყნები: ბრაზილია, კოლუმბია და ეკვადორი. პერუს რეგიონებიდან მას ესაზღვრება: დასავლეთიდან - ამასონასი და სან-მარტინი, ხოლო სამხრეთითდან - უკაიალი. რეგიონის მთავარი ბუნებრივი რესურსებია: ბრინჯი, მანიოკი, ტყის რესურსი და ციტრუსი. რეგიონში მიედინება კონტინენტის ყველაზე დიდი და წყალუხვი მდინარე ამაზონი. რეგიონში, ამაზონის დაბლობში ბევრი მკვიდრი მოსახლეობა ცხოვრობს. იკიტოსი ვიკისაწყობში არის გვერდი თემაზე: ლორეტოს რეგიონი Peruvian Amazon Research Institute დაარქივებული 2017-12-24 საიტზე Wayback Machine. ↑ Dean, Bartholomew 2009 Urarina Society, Cosmology, and History in Peruvian Amazonia, Gainesville: University Press of Florida ISBN 978-0-8130-3378-5 [1]
ედგარ იაფე

ედგარ იაფე (გერმ. Edgar Jaffé; დ. 14 მაისი, 1866, ჰამბურგი, გერმანია — გ. 29 აპრილი, 1921, მიუნხენი, გერმანია) — გერმანელი ეკონომისტი, პოლიტიკოსი და ფინანსთა მინისტრი. მისი მეუღლე იყო ელზე ფონ რიხტჰოფენი. ედგარ იაფე, თავის ყოფილ პროფესორებთან მაქს ვებერთან და ვერნერ ზომბარტთან ერთად 1904 წლიდან ჟურნალ „სოციოლოგიისა და სოციალპოლიტიკის არქივის“ რედაქტორი იყო, რომელიც შემდგომში წამყვანი სოციალ-სამეცნიერო ჟურნალი გახდა გერმანიაში. Jaffe Prof Edgar დაარქივებული 2016-07-22 საიტზე Wayback Machine. , Gladys and David's Genealogy. (ინგლისური)
მადრე-დე-დიოსის რეგიონი

მადრე-დე-დიოსი — რეგიონი პერუში. მისი ფართობია 85 300.54 კმ². მოსახლეობა - 92 024 (2004 წლის მონაცემებით). რეგიონის დედაქალაქია პუერტო-მალდონადო. მადრე-დე-დიოსი იყოფა 3 პროვინციად და 11 მხარედ. მადრე-დე-დიოსის ესაზღვრება შემდეგი ქვეყნები: ბრაზილია და ბოლივია. პერუს რეგიონებიდან მას ესაზღვრება: დასავლეთიდან — კუსკო, სამხრეთითდან — პუნო, ხოლო ჩრდილოეთიდან — უკაიალი. რეგიონის მთავარი ბუნებრივი რესურსებია: ბამბა, ყავა, შაქარი, ტყის რესურსი. რეგიონში მიედინება მდინარე მადრე-დე-დიოსი.
მოკეგუის რეგიონი

მოკეგუა — რეგიონი პერუში. მისი ფართობია 15 733.97 კმ². მოსახლეობა - 163 757 (2004 წლის მონაცემებით). რეგიონის დედაქალაქია მოკეგუა, რეგიონში მოსახლეობით ყველაზე დიდი ქალაქია ილო. მონკეგა იყოფა 3 პროვინციად და 20 მხარედ. მონკეგას აღმოსავლეთიდან ესაზღვრება წყნარი ოკეანე და პერუს შემდეგი რეგიონები: ჩრდილოეთიდან - არეკიპა, სამხრეთიდან - ტაკნა, ხოლო აღმოსავლეთით - პუნო. რეგიონის მთავარი ბუნებრივი რესურსებია: სპილენძი, ზეთისხილი და ავოკადო. რეგიონის ერთ-ერთი მთავარი მდინარეა ტამბო. Gobierno Regional de Moquegua.
რობერტ იაფე

რობერტ იაფე (გერმ.: Robert Jaffé) (დ. 24 იანვარი, 1894 — გ. 21 თებერვალი, 1968) — გერმანელი პოლიტიკური მოღვაწე. რობერტ იაფე გერმანული პარტიის წევრი იყო. 1952 წლის 9 იანვარს კარლ ფონ კამპეს პენსიაში გასვლის შემდეგ იგი გერმანიის ბუნდესტაგის წევრი გახდა. ლეგისლატურის პერიოდის გასვლის შემდეგ იგი ხელმეორედ აღარ აურჩევიათ პარლამენტში.
იანძი

იანძი (ჩინ.: 長江 ჩანიანგი (?·i) — „გრძელი მდინარე“; იანგძიიანგი (?·i)) — მდინარე ჩინეთში, ყველაზე გრძელი მდინარე აზიაში და მესამე მსოფლიოში. მისი სიგრძე 6 418 კმ-ია. სათავეს იღებს ტიბეტის მთიანეთში და ჩაედინება აღმოსავლეთ ჩინეთის ზღვაში, ქალაქ შანხაის სიახლოვეს. იანძი ასევე მსოფლიოს ერთ-ერთი ყველაზე წყალუხვი მდინარეა. მის აუზში ჩინეთის მოსახლეობის ერთი მესამედი ცხოვრობს. მდინარე ხუანხესთან ერთად, უდიდესია იანძის მნიშვნელობა ჩინეთის ისტორიაში, კულტურასა და ეკონომიკაში. ვიკისაწყობში არის გვერდი თემაზე: იანძი მდინარე იანძი, ენციკლოპედია ბრიტანიკა ON THINNER ICE 如履薄冰: signs of trouble from the Water Tower of Asia, where headwaters feed into all the great rivers of Asia (by GRIP, Asia Society and MediaStorm) Yangtze River Gallery
პასკოს რეგიონი

პასკოს რეგიონი — რეგიონი პერუში. მისი ფართობია 25 319.59 კმ². მოსახლეობა - 277 475 (2004 წლის მონაცემებით). რეგიონის დედაქალაქია სერო-დე-პასკო. პასკო იყოფა 3 პროვინციად და 28 მხარედ. პერუს რეგიონებიდან მას ესაზღვრება: დასავლეთიდან - ლიმა, აღმოსავლეთით - უკაიალი, სამხრეთითდან - ხუნინი, ხოლო ჩრდილოეთიდან - უანუკო. რეგიონის მთავარი ბუნებრივი რესურსებია: ტყვია, თუთია და ვერცხლი. რეგიონი იყოფა 3 პროვინციად (ესპ. provincias), ეს პროვინციეი თავის მხრივ იყოფიან 28 მხარედ. პასკოს პროვინციების სია: დანიელ-ალსიდეს-კარიონი (იანაჰუანკა) ოსაპამპა (ოსაპამპა) პასკო (სერო-დე-პასკო) ↑ 2017 Peru Census <a href="https://wikidata.org/wiki/Track:Q18613799"></a>
ბოტულიზმი

ბოტულიზმი (ლათ. botulus — ძეხვი) — მწვავე ინფექციურ-ტოქსიკური დაავადება, რომლის გამომწვევია სპორებიანი ბაცილა (ანაერობული მიკროორგანიზმი — Clostridium botulinum) და მისი ტოქსინი, რომელიც აზიანებს უმთავრესად ცენტრალურ ნერვულ სისტემას. კლოსტრიდია ბინადრობს ცხოველებისა და თევზების ნაწლავებში, გარემოში (ნიადაგში) წარმოქმნის სპორებს (გამძლე ფორმებს) და, ჩვეულებრივ, ნიადაგის მიკროფლორის წარმომადგენელია. დაავადების განვითარებისათვის საჭიროა, რომ ნიადაგთან ერთად საკვებზე მოხვედრილი სპორა გარდაიქმნას ვეგეტაციურ (ცხოველმყოფელ) ფორმად და პროდუქტში გამრავლებასთან ერთად წარმოქმნას ტოქსინი (შხამი), რომელიც დაგროვდება საკვებში. ამისათვის საჭიროა სათანადო ტემპერატურა, სიმჟავის გარკვეული დონე და რაც მთავარია ანაერობული (უჟანგბადო) პირობები. ასეთი პირობები შეიძლება შეიქმნას ჰერმეტულად დახურულ კონსერვებში, ძეხვში, შებოლილ თევზში, ლორში და სხვა. რადგანაც ტოქსინის დაგროვება დროს საჭიროებს, ახლად დამზადებული პროდუქტები ნაკლებად სახიფათოა. სპორები ძალზე გამძლე არიან და საათობით დუღილს უძლებენ, მათი ინაქტივაციისათვის საჭიროა 120 C-ზე მაღალი ტემპერატურა. უკვე დაგროვებული ბოტულიზმის ტოქსინი პროდუქტში ინაქტივირდება 100 C-ზე 10-15 წუთი დუღილით. ბოტულიზმი უმძიმესი დაავადებაა, რომელიც მიმდინარეობს ინტოქსიკაციით (მოშხამვით) და ნერვული სისტემის დაზიანებით. დაავადება ვითარდება ტოქსინიანი პროდუქტის მოხმარებიდან 18-36 საათში, მაგრამ დამოკიდებულია მიღებული ტოქსინის რაოდენობაზე და მერყეობს რამდენიმე საათიდან რამდენიმე დღემდე. დამახასიათებელია მხედველობის გაორება, არტიკულაციისა და ყლაპვის დარღვევა, თვალის ქუთუთოს დამბლა. აღინიშნება აგრეთვე მუცლის ყრუ ტკივილი, გულისრევა, ღებინება, თავბრუსხვევა, პირის სიმშრალე. მძიმე შემთხვევებში შეიძლება გამოიწვიოს ავადმყოფის დაღუპვა რამდენიმე საათში. მკურნალობა აუცილებელია სტაციონარის პირობებში ანტიტოქსიკური შრატით. ბოტულიზმი — სტატია დიდი რუსული ენციკლოპედიიდან (რუსული) ბოტულიზმი — სტატია ენციკლოპედია ბრიტანიკიდან (ინგლისური) ქართული საბჭოთა ენციკლოპედია, ტ. 2, თბ., 1977. — გვ. 490. Бунин К. В., Диагностика инфекционных болезней, М., 1965; Лукашев И. И., Ботулизм, в кн.: Ветеринарная энциклопедия, т. 1, М., 1968.
ტეოდორო ტრივულციო

ტეოდორო ტრივულციო (იტალ. Teodoro Trivulzio) (დ. 1456 — გ. 1531) — იტალიელი და მოგვიანებით ფრანგი მხედართმთავარი, საფრანგეთის მარშალი. ტეოდორო საფრანგეთის მარშლის ჯან ჯაკომო ტრივულციოს ძმისშვილი და ცნობილი და მდიდარი მილანური ოჯახის წარმომადგენელი იყო. ბიძის მსგავსად ისიც საფრანგეთის მეფის სამსახურში იდგა, თუმც მოგვიანებით ვენეციის ჯარების მთავარი გენერალი გახდა. 1524 წელს იგი მილანის გუბერნატორად დაინიშნა და საფრამგეთის მარშლის ტიტული მიენიჭა. მოგვიანებით იგი გენუის გუბერნატორი გახდა, რომელიც მან ანდრე დორიას გადააბარა. თეოდორო ტრივულციო 1531 წელს გარდაიცვალა. ამ დროს მას ლიონის გუბერნატორის პოსტი ეკავა.
პიურის რეგიონი

პიურა — რეგიონი პერუში. მისი ფართობია 35 892.49 კმ². მოსახლეობა - 1 630 772 (2004 წლის მონაცემებით). რეგიონის დედაქალაქია პიურა. პიურა იყოფა 8 პროვინციად და 64 მხარედ. პიურას აღმოსავლეთიდან ესაზღვრება წყნარი ოკეანე და პერუს შემდეგი რეგიონები: ჩრდილოეთიდან - ტუმბესი, სამხრეთიდან - ლამბაიეკე, ხოლო აღმოსავლეთიდან - კახამარკა. რეგიონის მთავარი ბუნებრივი რესურსებია: ნავთობი, ბამბა, ბრინჯი და ლიმონი.
ჯან ჯაკომო ტრივულციო

ჯან ჯაკომო ტრივულციო, მარკიზი დი ვიგევანო (იტალ.:Gian Giacomo Trivulzio, Marchese di Vigevano) (* 1436, მილანი, იტალია; † 1518) - წარმოშობით იტალიელი საფრანგეთის ჯარების მთავარსარდალი და საფრანგეთის მარშალი. ჯან ჯაკომო ტრივულციო ცნობილი და მდიდარი მილანური ოჯახის წევრი იყო, რომლებმაც ძალაუფლების ზენიტს XVI საუკუნეში მიაღწიეს. 1466 წელს ჯან ჯაკომო საფრანგეთის წინააღმდეგ მოწყობილ ლაშქრობაში მიიღო მონაწილეობა. 1476 წელს მან სისხლში ჩაახშო გიბელინების აჯანყება გენუაში. 10 წლის შემდეგ, 1486 წელს იგი ნეაპოლის მეფის სამსახურში ჩადგა, ხოლო 1494 წელს საფრანგეთის მეფის ქვეშევრდომობა მიიღო. 1499 წელს საფრანგეთის ჯარის სათავეში მდგომმა ტრივულციომ მშობლიური ქალაქი მილანი და მთელი მილანის საჰერცოგო დაიპყრო, რისთვისაც მას საფრანგეთის მარშლის წოდება მიენიჭა, ხოლო მოგვიანებით მილანის შტატჰალტერიც კი გახდა. ძალაუფლების ზენიტში მყოფ ტრივულციოს მოწინააღმდეგეებმა ბრალი დადეს ვენეციასთან და შვეიცარიასთან საიდუმლო კავშირში, რის გამოც მისი ავტორიტეტი საფრანგეთის მეფის თვალში ძალიან დაეცა. 1518 წელს ტრივულციო თავის გასასამართლებლად სამეფო კარზე გამოცხადდა, მაგრამ უპატიოდ იქნა მიღებული. ამდენი დამცირებით გატეხილი მოხუცი მარშალი მალე გარდაიცვალა კიდეც. ჯან ჯაკომო ტრივულციოს ძმა რენე გიბელინების მხარეზე იბრძოდა და ვენეციის სამსახურში გარდაიცვალა, ხოლო ძმისშვილი ტეოდორო ტრივულციო მოგვიანებით აგრეთვე საფრანგეთის მარშალი გახდა. ↑ Google Arts & Culture — 2011. <a href="https://wikidata.org/wiki/Track:Q369089"></a> ↑ 2.0 2.1 https://www.biografiasyvidas.com/biografia/t/trivulzio.htm
მაგდალენა ნოინერი

მაგდალენა ნოინერი (გერმ. Magdalena Neuner, დ. 9 თებერვალი, 1987, გარმიშ-პარტენკირხენი, გფრ) — გერმანელი ბიატლონისტი, მსოფლიოს 6-გზის ჩემპიონი. 2010 წლის ოლიმპიური თამაშების ვერცხლის პრიზიორი სპრინტში. მსოფლიო თასის ისტორიაში საერთო ჩათვლაში ყველაზე ახალგაზრდა გამარჯვებული (სეზონი 2007-08).
რიხტჰოფენი

სახელს რიხტჰოფენი (გერმ.: Richthofen) (თავდაპირველი ვერსია: პრეტორიუს ფონ რიხტჰოფენი; გერმ.: Prätorius von Richthofen) ატარებდნენ: კარლ ფონ რიხტჰოფენი (1811-1888), სამართალმცოდნეობის ისტრიკოსი, ბერლინის უნივერსიტეტის პროფესორი. ფერდინანდ ფონ რიხტჰოფენი (1833-1905), ცნობილი გეოგრაფი. ოსვალდ ფონ რიხტჰოფენი (1847-1906), სალემწიფო მოღვაწე, პრუსიის სახელმწიფო მინისტრი. მანფრედ ფონ რიხტჰოფენი (1855-1939), გერმანელი გენერალი ელზე ფონ რიხტჰოფენი (1874-1972), ეკონომისტი, ფაბრიკის ისპექტორი და ედგარ იაფეს მეუღლე. ფრიდა ფონ რიხტჰოფენი (1879-1956), მწერალი, მთარგმნელი და დ.ჰ. ლოურენსის მეუღლე. მანფრედ ფონ რიხტჰოფენი (1892-1918), ლეგენდარული გერმანელი მფრინავი, მეტსახელად „წითელი ბარონი“. ლოთარ ფონ რიხტჰოფენი (1894-1922), გერმანელი მფრინავი, „წითელი ბარონის“ ძმა. ვოლფრამ ფონ რიხტჰოფენი (1895-1945), გენერალ-ფელდმარშალი «მესამე რაიხის» დროს. ბოლკო ფონ რიხტჰოფენი (1899-1983), ისტორიკოსი. კარლ-ბოლკო ფონ რიხტჰოფენი (1903-1971), „წინთელი ბარონის“ ძმა. ჰერმან ფონ რიხტჰოფენი (* 1933), დიპლომატი. მანფრედ ფონ რიხტჰოფენი (* 1934), გერმანელი მეწარმე და 1994 წლიდან გერმანიის სპორტის კავშირის პრეზიდენტი.
მარიანო იგნასიო პრადო

მარიანო იგნასიო პრადო (ესპ. Mariano Ignacio Prado Ochoa; დ. 18 დეკემბერი, 1826, ლიმა, პერუ — გ. 5 მაისი, 1901, პარიზი, საფრანგეთი) — პერუელი სამხედრო და პოლიტიკური მოღვაწე. პერუს პრემიერ-მინისტრი 1865–1867 წწ. ეკავა პრეზიდენტის თანამდებობა 3–ჯერ. Basadre, Jorge: Historia de la República del Perú. 1822 - 1933, Octava Edición, corregida y aumentada. Tomo 2. Editada por el Diario "La República" de Lima y la Universidad "Ricardo Palma". Impreso en Santiago de Chile, 1998. Chirinos Soto, Enrique: Historia de la República (1821-1930). Tomo I. Lima, AFA Editores Importadores S.A, 1985. Tauro del Pino, Alberto: Enciclopedia Ilustrada del Perú. Tercera Edición. Tomo 11. MEN-OJE. Lima, PEISA, 2001. ISBN 9972-40-160-9 Vargas Ugarte, Rubén: Historia General del Perú. Octavo y Noveno Tomo. Primera Edición. Editor Carlos Milla Batres. Lima, Perú, 1971. Varios autores: Historia del Perú. Lima, Lexus Editores, 2000. ISBN 9972-625-35-4
აშშ-ის საპრეზიდენტო არჩევნები (1884)

1884 წლის აშშ-ის საპრეზიდენტო არჩევნები ბინძური საარჩევნო კამპანიით და პიროვნული დაპირისპირებით აღინიშნა. 1884 წლის 4 ნოემბერს ნიუ-იორკის შტატის გუბერნატორმა გროვერ კლივლენდმა მცირე სხვაობით რესპუბლიკელი ჯეიმზ ბლეინი დაამარცხა. ამ გამარჯვებით იგი 1856 წლის შემდეგ პირველი დემოკრატი გახდა, ვინც არჩევნებში გაიმარჯვა.
ვალენტინ პანიაგუა

ვალენტინ პანიაგუა (ესპ. Valentín Demetrio Paniagua Corazao; დ. 23 სექტემბერი, 1936, კუსკო, პერუ — გ. 16 ოქტომბერი 2006, ლიმა, პერუ) — პერუელი პოლიტიკური მოღვაწე. ფუხიმორის გაქცევის შემდეგ კონგრესმა დაამტკიცა დროებითი პრეზიდენტის თანამდებობაზე, რომელსაც დაევალა ახალი საპრეზიდენტო არჩევნების ორგანიზაცია. პერუს დროებითი პრეზიდენტის მოვალეობა ეკავა 2000 წლის 22 ნოემბრიდან 2001 წლის 28 ივლისამდე. Biography by CIDOB Foundation დაარქივებული 2012-10-16 საიტზე Wayback Machine. Article by Angus Reid Consultants dated April 21, 2005: Paniagua, García Top Candidates In Peru დაარქივებული May 12, 2005[Date mismatch], საიტზე Wayback Machine.Category:Webarchive-ის თარგის შეტყობინებები Guardian obituary, 18 October 2006 Valentín Paniagua dies (from El Comercio, in Spanish) დაარქივებული 2007-05-14 საიტზე Wayback Machine.
სან-მარტინის რეგიონი

სან-მარტინი — რეგიონი პერუში. მისი ფართობია 51 253.31 კმ². მოსახლეობა - 778 545 (2004 წლის მონაცემებით). რეგიონის დედაქალაქია მოიობამბა, ხოლო რეგიონის უდიდესი ქალაქი — ტარაპოტო. პერუს რეგიონებიდან მას ესაზღვრება: დასავლეთიდან - ლა-ლიბერტადი, აღმოსავლეთით - ლორეტო, სამხრეთითდან - უანუკო, ხოლო ჩრდილოეთიდან - ამასონასი. რეგიონის მთავარი ბუნებრივი რესურსებია: ყავა, კაკაო და ხე-ტყის რესურსი. სან-მარტინი იყოფა 10 პროვინციად და 77 რაიონად სან-მარტინის პროვინციების სია: ბელიავისტა (ბელიავისტა) ელ-დორადო (სან-ხოსე-დე-სისა) უალიაგა (საპოსოა) ლამასი (ლამასი) მარისკალ-კასერესი (ხუანხუი) მოიობამბა (მოიობამბა) პიკოტა (პიკოტა) რიოხა (რიოხა) სან-მარტინი (ტარაპოტო) ტოკაჩე (ტოკაჩე)
ჰერმან ფონ რიხტჰოფენი

ბარონი ჰერმან ფრეიერ ფონ რიხტჰოფენი (გერმ.: Hermann Freiherr von Richthofen) (დ. 20 ნოემბერი, 1933, ბრესლაუ, დღ. პოლონეთი) – გერმანელი დიპლომატი და სახელმწიფო მოღვაწე. 1955-1958 ფონ რიხტჰოფენი სამართალმცოდნეობას სწავლობდა მიუნხენში, ჰაიდელბერგში და ბონში. 1963 დიპლომის არების შემდეგ მუშაობა დაიწყო საგარეო საქმეტა სამინისტროში. 1966-1968 მუშაობდა დიპლომატად საიგონში. 1968-1970 გადაყვანილ იქნა ჯაკარტაში. 1970-1989 იყო დიპლომატიურ მისიაში გერმანიის დემოკრატიულ რესპუბლიკაში. 1989-1993 გერმანიის ელჩი ლონდონში 1993-1998 ფონ რიხტჰოფენი ელჩად მუშაობდა ნატოში. იგი არის მანფრედ ფონ რიხტჰოფენის ძმის შვილიშვილი, ჰყავს მეუღლე და 3 შვილი.
ტაკნის რეგიონი

ტაკნა — რეგიონი პერუში. მისი ფართობია 16 075.89 კმ². მოსახლეობა - 274 496 კაცი (2004 წლის მონაცემებით). რეგიონის დედაქალაქია ტაკნა. პერუს რეგიონებიდან მას ესაზღვრება: ჩრდილოეთით - მონკეგა, ხოლო აღმოსავლეთით - პუნო. რეგიონს სამხრეთიდან ესაზღვრება ჩილე. რეგიონის მთავარი ბუნებრივი რესურსებია: ბამბა და ყავა. ტაკნა იყოფა 4 პროვინციად და 26 რაიონებად ტანაკას რეგიონის პროვინციების სია: კანდარავე (კანდარავე) ხორხე-ბასადრე (ლოკუმბა) ტაკნა (ტაკნა) ტარატა (ტარატა)
Feinwerkbau

Feinwerkbau (ქართ. ფაინვერკბაუ; შემოკ. FWB) — გერმანული სპორტული იარაღის მწარმობელი ფირმა. იგი აწარმოებს აირშაშხანებს და პისტოლეტებს, ასევე მცირეკალიბრიან შაშხანებს და პისტოლეტებს. კომპანიის შტაბ-ბინა მდებარეობს ნეკარის ობერნდორფში Feinwerkbau Westinger & Altenburger GmbH მეორე მსოფლიო ომის შემდგომ, უფროსმა ინჟინრებმა: კარლ ვესტინგერმა და ერნსტ ალტენბურგერმა დააარსეს. Feinwerkbau-ს ოფიციალური საიტი დაარქივებული 2010-02-06 საიტზე Wayback Machine. ვიკისაწყობში არის გვერდი თემაზე: Feinwerkbau